Pirkanmaalla on asennettu alkuviikosta neljä skimmauslaitetta eri huoltoasemille. Laitteet ovat kuvanneet tunnuslukujen näppäilyä ja kopioineet kortin muita tietoja.

Laitteet löytyivät tankkaajien ja huoltoasemien henkilökunnan vinkkien perusteella. Poliisi sai laitteet talteen ennen kuin ne ehdittiin kerätä pois, joten korttien tietoja ei päätynyt rikollisille asti.

– Joskus on ollut laitteita, jotka lähettävät tiedot reaaliaikaisesti, mutta nämä eivät olleet sellaisia, kertoo rikoskomisario Ossi Kaario.

Kortinlukulaitteen voi tunnistaa siitä, että se usein repsottaa tai heiluu ja on muovinen. Alkuperäiset laitteet ovat metallisia ja tukevia.

Poliisi

Näppäimistön yläpuolelle tulee myös uusi levy, jossa on pieni aukko (alemmassa kuvassa näkyvä musta piste), jonka kautta kamera kuvaa näppäilyn. Kaario muistuttaakin, että omat näppäily kannattaa aina suojata esimerkiksi toisella kädellä.

Mikäli epäilee nähneensä skimmauslaitteen, tulee tästä ilmoittaa hätäkeskukseen tai vaihtoehtoisesti huoltoasemalle tai kylmäasemalla näkyvään puhelinnumeroon.